**מיכאל מארק אלוני** (נולד ב-30 בינואר 1984) הוא שחקן, מנחה טלוויזיה, במאי וסופר ישראלי.

ביוגרפיה
--------

אלוני גדל והתחנך בתל אביב לאם עורכת דין ולאב רואה חשבון. הוא למד בתיכון חדש פיזיקה ומחשבים.

את שירותו בצה"ל עשה כמפקד בגדנ"ע של חיל החינוך בקורס מרווה, שבו מגיע נוער יהודי מכל העולם לשלושה חודשי טירונות בהם הם לומדים על הצבא המדינה ועל ציונות. בשנים 2006–2009 למד בסטודיו למשחק ניסן נתיב שבתל אביב. לפני כן, הוא עבד בתור ברמן ונרשם בסוכנות דוגמנים ששיבצה אותו בכמה פרסומות.

קריירה
------

אלוני החל לשחק בגיל צעיר, והשתתף בפרסומות ובסרטי סטודנטים. לאחר שחרורו בשנת 2005, קיבל את תפקידו החשוב הראשון, כשהחל לשחק בסדרת הטלוויזיה "השמיניה" בערוץ הילדים, בה גילם את דמותו של אדם הלוי במשך שלוש עונות. במקביל, שימש כמנחה בערוץ הילדים.

בהמשך, גילם תפקידי משנה בסרט הקולנוע "למראית עין" (2006) ובעונה הראשונה של הטלנובלה "האלופה". בשנת 2008 השתתף בסדרת הדרמה "על קצות האצבעות", בה גילם את דמותו של יהלי, עורך דין צעיר שהיה מעורב בתאונת פגע וברח בסדרה שיחק במשך 2 העונות. בהמשך אותה שנה השתתף אלוני בסרט הטלוויזיה "חאלק'ה" ששודר בערוץ הראשון. כמו כן, השתתף אלוני בסרט הטלוויזיה "חורבה" לצד דאנה איבגי ואפרת אביב.

ב-2009 הצטרף לעונה השנייה של סדרת המתח "דאוס" ושיחק בהצגה "אינגעלע" שזכתה בפרס ראשון בפסטיבל הפרינג' "Act 2" בניהול תיאטרון הסטודיו חיפה. ב-2010 שיחק בסיטקום "השועלים" ובסרטו של דובר קוסאשווילי "התגנבות יחידים" על פי ספרו של יהושע קנז. בשנת 2011 שיחק אלוני בסדרה "יוני והמחוננים" בתפקיד אורח שם גילם את דייוויד, ובסרטו של נדב לפיד "השוטר" שם גילם את נתנאל ושיחק לצד יפתח קליין, יערה פלציג, מיכאל מושונוב אחרים. בשנת 2017 הופיע בתפקיד אורח בקומדיית המצבים "החברים של נאור".

בשנת 2012 השתתף אלוני בסרט הקולנוע "עלטה", בבימויו של מיכאל מאיר, הסרט זכה במקום הראשון בתחילת השנה בפסטיבל הסרטים בחיפה (יחד עם "למלא את החלל"), ונמכר לשידור ברשת HBO הבינלאומית ולמעלה מ-20 מדינות שונות בעולם. בהמשך שיחק אלוני בסרט הסטודנטים של אלירן אליה "קשת בענן" המבוסס על אסון הנגמ״שים בציר פילדלפי בשנת 2004. מאז ינואר 2012 מנחה את "The Voice ישראל", הגרסה הישראלית של תוכנית ריאליטי השירה המצליחה. בעונה הרביעית של התוכנית, אשר עלתה בדצמבר 2016, הצטרפה הדוגמנית שלומית מלכה להנחיה לצדו.

בשנת 2013 שודרה העונה הראשונה של הסדרה "שטיסל" של yes. אלוני משחק בה את התפקיד הראשי, לצד דובל'ה גליקמן, איילת זורר ונטע ריסקין. בסדרה הוא מגלם את עקיבא (קיווע) שטיסל, רווק חרדי המחפש אהבה. ב-2015, הצטלם לעונה השנייה ששידורה החל ב-31 באוקטובר 2015.

בשנת 2014 שיחק אלוני בסדרת הנוער "שוברי גלים", שם גילם את דמותו של נעם פסח, גולש לשעבר ובמאי סרטים בהווה. באותה שנה החל לשחק גם בתיאטרון הקאמרי, בהצגה "הפושעים החדשים" מאת עדנה מזי"א ובבימויה. הוא שיחק גם בסרט הקולנוע מקום בגן עדן בתפקיד ראשי, בבימויו של יוסי מדמוני.

בסוף 2014 התארח בתוכנית הבידור "הכל הולך" של הזכיינית רשת בערוץ 2.

ביום השואה 2015 (70 שנה לסיום המלחמה) הנחה לצד מגי אזרזר את עצרת תנועות הנוער ביד ושם ששודרה בערוץ הראשון. בשנת 2016 הנחה את התוכנית "כשהיינו ילדים" לצד מיכל ינאי, באותו הערוץ.

בשנת 2017 שיחק בסרט הקולנוע של אריק רוטשטיין "אנטנה", לצד גילה אלמגור, ישי גולן ומיקי לאון ושיחק בקומדיה הרומנטית "ואז היא הגיעה" שכתב שי להב וכיכבו בסרט חן אמסלם, אפרת דור ומיקי קם. באותה שנה השתתף בעונה השנייה של סדרת המתח "מתים לרגע" לצד אגם רודברג ב-HOT. באותה שנה ביים, כתב והפיק את סרטו הקצר הראשון "שיר", המספר על נערה המתמודדת עם המשמעות של יום הזיכרון עקב מות אחיה. בסרט מככבים מאיה שוהם, מאור שוויצר ומוריס כהן והוא הוקרן לראשונה ב-29 באפריל 2017.

ב-2017 יצא לאור ספרו הראשון, "אהבה בימי שפעת", בהוצאת סטימצקי.

בשנת 2018 השתתף בסדרת הדרמה של קשת 12 "בשבילה גיבורים עפים", לצד תומר קאפון ונינט טייב. בסדרה גילם את דותן "הימלר" פרידמן, בחור החולה במחלה סופנית שיוצא עם החברים למסע. באותה שנה שיחק בסדרת הפשע "מלכות" ששודרה בהוט, וכמו כן שיחק בסרטה של קרן בן רפאל "אין בתולות בקריות". באותה השנה החל גם לגלם את התפקיד הראשי בהצגה "עקומים" בתיאטרון הבימה.

בשנת 2019 החלה לשחק את דמותו של הלקוח בעונה השלישית של סדרת הנעורים האמריקאית "Greenhouse Academy" המופקת על ידי נטפליקס, שהיא הגרסה האמריקאית של הסדרה הישראלית "החממה". באותה שנה שיחק במיני-סדרת הטלוויזיה הישראלית-אמריקאית "הנערים" מבית HBO, בדמותו של איציק, חוקר השב"כ.

בשנת 2020 הועלתה העונה השלישית של הסדרה "שטיסל", בה הוא משתתף.

בשנת 2021 השתתף בסרט "תוכנית א'", סדרה "מלכת היופי של ירושלים", ובעונה השנייה של "פמת"א".

בשנת 2022 השתתף בסרט "אוהב אותך צ'ארלי" ובסדרה "רוח צפונית".

בשנת 2023 גילם את נחום ורבין בסרט "המזח".

בשנת 2024 שיחק במיני-סדרת הדרמה האמריקאית "היינו בני המזל" של רשת הולו; בדמותו של סלים.

חיים אישיים
-----------

בשנים 2018–2022 היה בזוגיות עם מוריה לומברוסו.

פילמוגרפיה
----------

### קולנוע

| שנה | פרויקט | דמות | הערות |
| --- | --- | --- | --- |
| 2006 | למראית עין | תומר המציל |  |
| 2008 | חאלקה |  | סרט טלוויזיה |
| 2009 | חורבה | בן | סרט טלוויזיה |
| 2010 | התגנבות יחידים | בני | השועלים |
| 2011 | השוטר | נתנאל |  |
| 2012 | עלטה | רועי שפר |  |
| קשת בענן | מיכאל | סרט סטודנטים |
| 2014 | מקום בגן עדן | נמרוד |  |
| להתמסר לרגע | אורי | סרט סטודנטים |
| 2015 | הדוב פדינגטון | פדינגטון | דיבוב |
| 2017 | אנטנה | אפי גרשון |  |
| ואז היא הגיעה | דן פרייליך |  |
| 2018 | פדינגטון 2 | פדינגטון | דיבוב |
| אין בתולות בקריות | צ'יפי אבידן |  |
| 2021 | תוכנית א' | מיכאל |  |
| 2022 | אוהב אותך צ'רלי | גיא קנובסקי |  |
| 2023 | המזח | נחום ורבין |  |

### טלוויזיה, הופעות אורח והנחיה

| שנה | פרויקט | דמות | הערות |
| --- | --- | --- | --- |
| 2005–2006 | אולפן ערוץ הילדים | מנחה |  |
| 2005–2007 | השמיניה | אדם הלוי | תפקיד ראשי |
| 2006 | האלופה | אדי פרנקו | תפקיד משנה |
| 2008 | על קצות האצבעות | יהלי אמריליו |  |
| 2009–2010 | דאוס | רוי שכטר | תפקיד משנה |
| 2010–2011 | השועלים | דן דן (דן) יוגב | תפקיד ראשי |
| 2011 | אדמה | ספר צרפתי | שחקן אורח |
| יוני והמחוננים | דייוויד | שחקן אורח |
| 2012 | אחד נגד 100 | מתמודד |  |
| 2012 - הווה | The Voice ישראל | מנחה |  |
| 2013 - הווה | שטיסל | עקיבא שטיסל | פרס האקדמיה לטלוויזיה - סדרת הדרמה הטובה ביותר (2013) |
| 2014 | שוברי גלים | נעם פסח |  |
| הכל הולך | אורח |  |
| 2016 | כשהיינו ילדים | מנחה |  |
| 2017 | מתים לרגע | לב | תפקיד משנה |
| 2018 | נבסו | מיכאל אלוני | שחקן אורח |
| בשבילה גיבורים עפים | דותן ״הימלר״ | הסדרה זכתה בפרס הסדרה הטובה ביותר בפסטיבל קאן. |
| מלכות | עוז סיטבון |  |
| 2019 | הנערים | איציק |  |
| 2019–2020 | אקדמיית החממה | הלקוח | עונות 3–4 |
| 2020 | מלכת היופי של ירושלים | גבריאל ארמוזה | תפקיד ראשי |
| 2024 | היינו בני המזל | סלים | מיני-סדרה של הולו |

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **מיכאל אלוני** |
| ויקישיתוף תמונות ומדיה בוויקישיתוף: **מיכאל אלוני** |

* מיכאל אלוני, ברשת החברתית אינסטגרם
* מיכאל אלוני, במיזם "אישים" לתיעוד היצירה הישראלית
* מיכאל אלוני, במסד הנתונים הקולנועיים IMDb (באנגלית)
* מיכאל אלוני, באתר "אידיבי", מאגר הידע העברי לקולנוע ישראלי ועולמי
* מיכאל אלוני, באתר AllMovie (באנגלית)
* מיכאל אלוני, במסד הנתונים הקולנועיים KinoPoisk (ברוסית)
* דנה הרמן, נקמת היורם, באתר ynet, 7 בספטמבר 2005
* יונתן אסתרקין, מסיבת הסיום של מיכאל אלוני, באתר nrg‏, 16 ביולי 2009
* יונתן אסתרקין, מבצע סבתא: מיכאל אלוני בהצגת פרינג' חדשה, באתר nrg‏, 24 בנובמבר 2009
* הדס בשן, להיות, באתר ynet, 15 בדצמבר 2010
* קרן נתנזון, מיכאל אלוני: "בהתחלה לא רציתי ריאליטי", באתר ynet, 2 במרץ 2012
* קרן נתנזון, מיכאל אלוני: "חבל שמגינים על טוהר הגזע בארץ", באתר ynet, 27 בפברואר 2013
* מלי זיידמן, הסודות של מיכאל אלוני נחשפים, באתר nrg‏, 22 במרץ 2013
* שירית טרוינר, מיכאל אלוני: "המבקרים חארות, בני זונות", באתר ynet, 18 ביוני 2014
* ריקי רט, מקור ראשון, מיכאל אלוני: הקיצונים בחברה החרדית עושים לה עוול, באתר nrg‏, 13 בנובמבר 2015
* אתר למנויים בלבד סמדר שיר, מיכאל שלו, באתר "ידיעות אחרונות", 30 בדצמבר 2016
* נדב גדליה, ריאיון עם מיכאל אלוני על מאחורי הקלעים של הסדרה 'שטיסל', מתוך השבועון הדתי עולם קטן, 15 ביולי 2015
* איילת קליין כהן, "אהבה בימי שפעת" של מיכאל אלוני: פוטנציאל לא מלוטש, באתר nrg‏, 14 במרץ 2017
* אבנר שביט‏, "קרעו אותי לגזרים וסקלו אותי באבנים - ונהניתי מכל רגע": ריאיון עם מיכאל אלוני, באתר וואלה!‏, 20 ביולי 2017
* אתר למנויים בלבד נבו זיו, אמץ לוחם, באתר "ידיעות אחרונות", 8 ביוני 2018
* סמדר שילוני, "אמרנו לשחקנים הגרמנים: 'אתם שחטתם אותנו, ולנו יש זכות לצחוק על כל העניין'", באתר ynet, 13 בינואר 2024

הערות שוליים
------------

1. 1 2
2. ↑  תחיה ברק, מיכאל אלוני לא שותף לכעס כלפי החרדים: "וכמה מסיבות היו בתוך בתים בתל-אביב?", באתר ynet, 9 בפברואר 2021
3. ↑  בר זגה, מתחת לרדאר: הזוגיות החדשה של מיכאל אלוני, באתר פנאי פלוס, 12 בדצמבר 2022

| The Voice ישראל |
| --- |
| מנחים | 

|  |  |
| --- | --- |
| כיום | מיכאל אלוני |
| בעבר | שלומית מלכה |

 |
| זוכים | קטלין רייטר • לינא מח'ול • אלקנה מרציאנו • ספיר סבן • עמית שאולי |
| מנטורים | 

|  |  |
| --- | --- |
| כיום | שלומי שבת • דורון מדלי • עברי לידר • נסרין קדרי • יובל דיין (בצמד עם שלומי) |
| בעבר | רמי קלינשטיין • יובל בנאי ושלומי ברכה • שרית חדד • מוש בן ארי • אביב גפן • מירי מסיקה • אברהם טל |

 |
| מתמודדים נוספים | רז שמואלי • צחי הלוי • ליאונל פרטיין • יובל דיין • גדי אלטמן • גיא ויהל • רועי אדרי • מיטל מיכאלי • סיון טלמור • מאור תיתון • אבבה דסה • אימרי זיו • עלא דקה • אופיר בן שטרית • יעל שושנה כהן • סיון בהנם • צליל קליפי • ניב דמירל • שיראל ביתן • אוהד ריין • דנה ליקוורניק • אורטל אופק • מורן מגל • גילי ארגוב • בניה ברבי • אלנתן שלום • הדר עטרי |
| ערכים קשורים | ג'ון דה מול (יוצר התוכנית) |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007343202505171
* BNE: XX5462771
* GND: 1132273358
* ISNI: 0000 0004 0864 8987
* LCCN: no2015049545
* NTA: 357380576
* SUDOC: 169461955
* VIAF: 301627288
* WorldCat: lccn-no2015049545

 |